माईओपेनलैब
माईओपेनलैब (MyOpenLab) एक मुक्तस्रोत सॉफ्टवेयर है जिसका उपयोग अनेक प्रकार के अनुप्रयोगों के विकास के लिए किया जा सकता है। यह लैबव्यू (LabVIEW) के स्थान पर प्रयुक्त किया जा सकता है और जावा भाषा में लिखा गया है। माईओपेनलैब की सहायता से भौतिक संसार से जुड़ने और उसे नियन्त्रित करने में मदद मिलती है। इसके द्वारा मापन-प्रणाली विकसित की जा सकती है जो शैक्षणिक और औद्योगिक कार्यों के लिए उपयुक्त है।